b'\n_START_ARTICLE_\nKuljunlahti\n_START_PARAGRAPH_\nKuljunlahti on Saloisissa nykyisen Raahen kaupungin alueella sijaitseva entinen merenlahti, joka padottiin 1960-luvun alkupuolella Rautaruukin (nyk. SSAB) ter\xc3\xa4stehtaan makeavesialtaaksi. Saloisten joet Haapajoki ja Piehinkijoki laskevat vetens\xc3\xa4 kanavan kautta Kuljunlahteen. Aikoinaan Kuljunlahti on jatkunut pitk\xc3\xa4lle sis\xc3\xa4maahan Salonlahtena, joka on maankohoamisen johdosta kuivunut viimeist\xc3\xa4\xc3\xa4n 1700-luvulla kokonaan. Kuljunlahdessa el\xc3\xa4\xc3\xa4 rapuja, lahden rannalle on rakennettu tuulivoimaloita.'